Dönsku Elle Style Awards fóru fram í Kaupmannahöfn í gær og þar mætti fremsta fólkið í tískuheiminum í Danmörku til að sýna sig og hitta aðra . Þetta eru skemmtileg verðlaun og gaman að danskri tísku sé gert svona hátt undir höfði . Ein verðlaunin eru veitt þeim makeup artista sem þótti skara fram úr á síðasta ári og auðvitað eru það verðlaunin sem ég hef mestan áhuga á . Sú sem hreppti þau í ár heitir Sine Ginsborg og er mjög þekkt í förðunarheiminum í Danmörku . Þetta er ekki í fyrsta sinn sem hún hreppir verðlaunin heldur í það þriðja og það þriðja árið í röð ! Ég fékk þann heiður að fylgjast með þessari hæfileikaríku konu á tískuvikunni í Kaupmannahöfn núna fyrr á árinu . En hún var í teymi L’Oreal fyrir tískuvikuna og tók þátt að farða fyrir Wackerhaus og Stine Goya . Sine er ótrúlega hæfileikarík í sínu fagi en hér sjáið þið nokkrar af hennar förðunum … Ótrúlega fallegar myndir og það sem þær eiga sameiginlegt er að húðin er alltaf lýtalaus ! Ég elska þegar lögð er áhersla á að húðin sé alveg pörfekt hvernig sem heildarlúkkið er . Það er eitthvað sem ég reyni alla vega að tileinka mér . Sine vinnur mikið fyrir dönsku útgáfuna af Elle og ég hvet ykkur til að líta eftir nafninu hennar næst þegar þið flettið í gegnum tímaritið . Einnig hefur hún farðað fyrir forsíðumyndatökur fyrir síðustu tvær forsíður Costume . En auk þess að vinna sem förðunarfræðingur þá er hún með sinn eigin förðunarskóla og þið finnið hana undir @sineginsborgmakeupschool á Instagram þar sem þið getið fylgst með vinnunni hennar og auðvitað skólanum . Svo ég haldi nú áfram líka að segja ykkur frá verkum Sine þá sér hún alltaf um að farða dönsku söngkonuna Medinu . Þær gerðu fyrir stuttu saman ótrúlega flottan myndaþátt fyrir danska Elle þar sem söngkona var í viðtali . Sine Ginsburg er nafn sem allt förðunaráhugafólk ætti að þekkja og hafa augu með ; )